LATVIJAS REPUBLIKAS MINISTRU KABINETA SĒDES

PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Rīgā Nr. 2021. gada \_\_. augustā

.§

Par informatīvo ziņojumu „Par valsts sabiedrība ar ierobežotu atbildību „Paula Stradiņa klīniskā universitātes slimnīca” jaunā B korpusa attīstību”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai veselības ministra iesniegto informatīvo ziņojumu par valsts sabiedrība ar ierobežotu atbildību „Paula Stradiņa klīniskā universitātes slimnīca” (turpmāk – Slimnīca) jaunā B korpusa attīstību.
2. Pieņemt zināšanai, ka Slimnīcas B korpusa attīstībai plānots finansējums līdz 151 milj. *euro*, piesaistot finanšu līdzekļus no Eiropas Savienības struktūrfondu un Kohēzijas fonda 2021.–2027. gada plānošanas perioda ietvaros pieejamā Eiropas Reģionālās attīstības fonda finansējuma.
3. Pieņemt zināšanai, ka Slimnīcas B korpusa būvprojekta izstrāde veicama pirms projekta iesnieguma apstiprināšanas, ievērojot tieši piemērojamos Eiropas Savienības normatīvos aktus un Latvijas Republikas nacionālā līmeņa tiesību aktus, tai skaitā publisko iepirkumu, budžeta plānošanu un izpildi regulējošos tiesību aktus. Atļaut Slimnīcai 2021. gadā uzsākt apvienoto iepirkuma procedūru par B korpusa būvprojekta izstrādi, būvniecību un autoruzraudzību.
4. Atbalstīt, ka Slimnīcas B korpusa attīstības būvniecības tehniskā projekta izstrādei nepieciešamais finansējums tiks priekšfinansēts no Slimnīcas finanšu līdzekļiem. Pēc Slimnīcas Eiropas Savienības un Kohēzijas fonda 2021. – 2027. gada plānošanas perioda Eiropas Reģionālās attīstības fonda projekta apstiprināšanas B korpusa attīstības būvniecības tehniskā projekta izstrādes izmaksas tiks attiecinātas no projekta.
5. Atbalstīt, ka Slimnīca, pēc ziņojuma apstiprinājuma Ministru kabinetā, B korpusa attīstībai no tās budžeta novirza finansējumu projekta vadības komandas izdevumiem, kas pēc projekta apstiprināšanas tiks iekļautas attiecināmajās projekta izmaksās.
6. Uzdot Veselības ministrijai gadījumā, ja Eiropas Savienības struktūrfondu un Kohēzijas fonda 2021.–2027. gada plānošanas perioda darbības programmā netiks iekļauta un Eiropas Komisijā netiks atbalstīta Slimnīcas B korpusa izveide, vai ja Slimnīcas B korpusa īstenošanas laikā tiek identificētas būtiskas problēmas, kas saistītas ar finanšu (piemēram, nepietiekams finansējums) vai īstenošanas jautājumiem (piemēram, neiekļaušanās finansējuma pieejamības termiņā), pēc iespējas īsākā laikā, bet ne vēlāk kā divu mēnešu laikā no finansējuma neattiecināšanas brīža, informēt Ministru kabinetu.
7. Uzdot Veselības ministrijai reizi gadā līdz 1. maijam izstrādāt un iesniegt zināšanai Ministru kabinetā progresa pārskatu par Slimnīcas B korpusa īstenošanas gaitu iepriekšējā gadā.

|  |
| --- |
|  |

Ministru prezidents A.K.Kariņš

Valsts kancelejas direktors J.Citskovskis

Iesniedzējs: Veselības ministrs D.Pavļuts

Vīza: Valsts sekretāre I.Dreika

Ozoliņa 67876081

Dace.Ozolina@vm.gov.lv